cyanic-selkie/wikianc huggingface dataset:
Baloži mõis
Ajalugu
Aastal 1832 ostis mõisa 15 000 hõberubla Anton Johann von Engelhardt. Veel samal aastal pantis ta mõisa 21 500 rubla eest Johann Kaasile, kes pandiõigused samal aastal sama summa eest Jaan Boschile edasi müüs. See loovutas omakorda aastal 1837 mõisa 27 650 rubla eest Heinrich von Smoliaule, kes aastal 1841 ka mõisa pärisomanikuks sai. Aastal 1844 müüs ta mõisa 30 000 rubla eest Constantin von Smoliaule. Constantin müüs aastal 1857 mõisa 53 000 rubla eest Reinhold Emil Gustav Mengdenile. Aastal 1875 ostis mõisa 20 000 rubla eest Adalbert Menden.
Mõisa suurus
Bienenstammi andmetel oli mõisa suurus 1816. aastal 5 ja 1/2 adramaad, sellele allus 83 mees- ning 98 naishinge. Aastal 1688 oli mõisa suurus 4 ja 1/2 adramaad. Aastal 1734 oli adramaid neli, aastal 1757 aga 5 ja 1/2. Aastal 1823 oli mõisa suurus 3 ja 3/5 adramaad. Aastal 1832 oli mõisal adramaid 3 ja 14/5, aastal 1881 aga 3 ja 2/80, lisaks allus mõisale 4 ja 33/80 adramaad mõisadele kuuluvate talude valduses.
Lewin Kłodzki
Asulat on esmamainitud 1213. aastal, linnaõigused sai enne 1345. aastat. Lewin Kłodzki kaotas linnaõigused 1945. aastal.
Hiina Sotsiaalteaduste Akadeemia
Hiina Sotsiaalteaduste Akadeemia (hiina keeles: 中國社會科學院; pinyin'i transkriptsioonis  Zhōngguó Shèhuì Kēxuéyuàn), on Hiina Rahvavabariigi humanitaar- ja sotsiaalteadusi edendav teaduste akadeemia.
Akadeemia asutati 1977. aastal Pekingis.
Struktuur
Akadeemia jaguneb organisatsiooniliselt viieks divisjoniks:
Akadeemia koosseisu kuulub 34 teadusinstituuti, 90 uurimiskeskust ja marksismi akadeemia.
Liikmeskond
Akadeemial on 53 liiget ja 133 auliiget.
Laura Ingalls Wilder
Laura Ingalls Wilder (7. veebruar 1867 Pepini maakond, Wisconsin – 10. veebruar 1957 Mansfield, Missouri) oli USA kirjanik.
Ta sündis Wisconsini osariigis "Suurte metsade" piirkonnas viielapselisse perekonnas. Laura vanemad olid Charles Phillip Ingalls ja Caroline Lake Quiner. Varases lapsepõlves kolis ta perekonnaga veel arendamata Indiaanlaste territooriumi maadele Independence'i linna lähedale (tänapäeva Kansases). Laura veetis oma lapsepõlve Kansase ja Minnesota tasandikel rännates. Kesk-Lääne süda oli rikas ja viljakas, kuid lumetormid, üleujutused, tulekahjud, rändrohutirtsude tegevus hävitasid sageli põllusaagi. Seetõttu olid asunikud sunnitud kolima uutele asumaadele ja oma senise vara maha müüa. Laura ema ja isa rändasid üha lääne poole, unistades rahulikust tsiviliseeritud kohast, kus lapsed saaksid õppida.
Wilder sai USA-s tunnustatud kirjanikuks alles hilisemas eas. 65-aastaselt Floridas pensionipõlve pidades hakkas ta kirjutama romaanisarja, mille ainese ammutas oma lapsepõlvest. Sarja tegevus toimub 1870.–1880. aastate Metsikus Läänes – ajal, kui autor oli 5–18-aastane. Ta kirjutas sündmustest väga vabalt, mistõttu võib tema teoseid pidada ajaloolisteks romaanideks. Tema teoste põhjal on valminud draamasari "Väike maja preerias".
Wilderit ja tema tütart peetakse ühtedeks esimesteks USA naiskirjanikeks, kes olid liberaalid (koos Ayn Randi ja Isabel Patersoniga). Esialgu oli Laura veendunud demokraat, kuid ta pettus Franklin D. Roosevelti uue kursi poliitikas ja oli nördinud, et ameeriklased on üha suuremas sõltuvuses föderaalvalitsusest. Talle olid vastumeelt ka valitsusametnikud, kes käitusid taludes nagu endi omades ja küsisid talupidajatelt, kui palju aakreid nad külvavad.
Popești-Leordeni
Popești-Leordeni on linn Rumeenias Ilfovi maakonnas. Linn asub ajaloolises Munteenia piirkonnas, Bukaresti kesklinnast ligikaudu 8 km kagus.
Popești-Leordeni moodustati 1873. aastal, kui ühendati Popești ja Leordeni küla. Neid külasid on esmamainitud 16. sajandil. 1950. aastal ühendati Popești-Leordeni Bukarestiga, kuid lahutati 1981. aastal uuesti eraldi asulaks. Linnaõigused sai Popești-Leordeni 9. aprillil 2004.
Gemini 4
Gemini 4 (ametlikult Gemini IV) oli NASA Gemini programmi teine mehitatud lend, mis toimus 1965. aasta juunis. See oli USA kümnes mehitatud lend. Lennu meeskonnaks olid astronaudid James McDivitt ja Edward H. White.
Gemini 4 tegi nelja päeva jooksul orbiidil 66 tiiru ümber Maa ja 3. juunil 1965 sai White esimeseks ameeriklaseks, kes väljus avakosmosesse. Samuti oli missioon esimene kord, kui USA kosmoselaeval tehti mitmeid teaduslikke katseid. Katsete hulgas uuris meeskond uuris tulevase Apollo programmi jaoks, et kas sekstanti saab kasutada Kuule lendudel navigeerimisel.
Ülle Podekrat
Ülle Podekrat (16. detsember 1958 – 12. august 2016) oli eesti rahvakultuuri edendaja ja muusikapedagoog.
1982. aastal asus tööle Põlva lasteaia Mesimumm muusikaõpetajana. ta oli Lõuna-Eesti lasteaedade folklooripidude ja üle-eestilise lasteaialaste rahvamängude festivali „Kes aias?“ algataja ja peakorraldaja. 1988. aastal asutas ta folkloorirühma Käokirjas. Ta oli aastaid Eesti rahvamuusikatöötluste festivali Moisekatsi Elohelü idee autor ja peakorraldaja
Fortuna Düsseldorf
Düsseldorfer Turn- und Sportverein Fortuna 1895 e.V. on Saksamaa linna Düsseldorfi jalgpalliklubi, mis mängib riigi esiliigas 2. Bundesliga.
Klubi on asutatud 1895. aastal. Fortuna on tulnud ühel korral Saksamaa meistriks, 1933. aastal. Aastate 1979 ja 1980 võitis Fortuna Saksamaa karikavõistlused. 1979. aastal jõudis Fortuna UEFA karikavõitjate karikavõistlustel finaali, kus kaotati Hispaania klubile FC Barcelona lisaaja järel 3:4. Bundesligas mängis Fortuna viimati hooajal 2019/20.
Praegune koosseis
''Seisuga 19. juuli 2023''
Näljamängud: Lahvatab leek
"Näljamängud: Lahvatab leek" on 2013. aasta ulme- ja seiklusfilm, mis põhineb ameerika kirjaniku Suzanne Collinsi raamatul "Lahvatab leek" (teine raamat "Näljamängude" triloogias). See on järg filmile "Näljamängud" ja teine osa neljaosalisest "Näljamängude" filmisarjast.
Sisu
Katniss ja Peeta võitsid 74. Näljamängud. Inimesed Ringkondades pole rahul ja on alustamas mässu Kapitooliumi vastu. President Snow aga ei jäta asja nii. Peagi on Katniss ja Peeta ning mitmed teised võitjad tagasi heidetud kohta, kuhu nad poleks tahtnud kunagi sattutagi – Näljamängudele.
Saehammaslaine
pisi|400px|Sageduslimiteeritud saehammaslaine ülal [[ajaesituses ja all sagedusesituses. Põhisagedus on 220 Hz]] Saehammaslaine ehk saehammas ehk saehammassignaal (inglise keeles sawtooth) on perioodiline mittesinusoidaalne lainekuju. Osahelide tugevus väheneb proportsionaalselt nende sageduse suurenemisega. Saehammaslaine on üks põhilainekujudest.
Saehamba lainekujus on teisel osahelil võrreldes esimesega kahekordne sagedus ja poole väiksem intensiivsus, kolmandal osahelil võrreldes esimesega kolmekordne sagedus ja kolm korda väiksem intensiivsus jne.
Saehammaslaine esitatuna lõpmatu Fourier' reana
Vesjegonski rajoon
Vesjegonski rajoon (vene keeles Весьегонский район) on 2. järgu haldusüksus (munitsipaalrajoon) Venemaal Tveri oblasti kirdeosas. Rajooni keskus on Vesjegonski linn.
Rajoon piirneb põhjas Vologda oblastiga, kagus Krasnõi Holmi rajooniga, lõunas Molokovo rajooniga ja edelas Sandovo rajooniga.
Rajooni pindala on 2047,26 km².
Rajoonis on 264 asulat, mis kuuluvad ühe linnaasunduse ja kuue külaasunduse koosseisu.
Cornelius Vanderbilt
Cornelius Vanderbilt (27. mai 1794 Staten Island – 4. jaanuar 1877 New York) oli Ameerika Ühendriikide filantroop ja ärimagnaat raudteenduses ja laevanduses. Ta oli kullatud ajastu alguspoolel üks nimekamaid isikuid.
Laevandus
pisi|vasakul|[[Cornelius Vanderbilt (aurulaev)]] pisi|Cornelius Vanderbilt hilises eas Ta alustas juba noorena tööd Staten Islandi ümbruses elutsevate austrite vahendamisega Washington Market hulgimüügiturule Lower Manhattanil. Hiljem osales ta New Yorgi parvlaevaliikluses, laiendades seda Hudsoni jõele ja Uus-Inglismaa rannikule. California kullapalaviku ajal pidas ta käigus aurulaevade liiklust New Yorgist Nicaragua kaudu Californiasse.
Raudteendus
pisi|[[Kullatud ajastu karikatuur, mis kujutab Vanderbilti ja Fiski vahelist rivaalitsemist]] Ta omastas ja seejärel ühendas USA kirdeosas opereerivad raudteevõrgustikud hiidkorporatsioonina ühise nime alla New York Central and Hudson River Railroad
Heategevus
1873. aastal andis ta toetuse Nashville'is asuva Vanderbilti Ülikooli rajamiseks.
Mälestus
Tema auks on nimetatud puiestee – Vanderbilt Avenue – tänapäeval New Yorgi ja Connecticuti osariiki teenindavate raudteeliinide lõppjaama Grand Central Terminali läheduses.
Varandus
Vanderbilt on olnud ajaloo üks rikkamaid inimesi. Tema surma ajal oli tema vara väärtus umbes 105 miljonit dollarit (2016. aasta väärtuses üle kahe miljardi dollari).
Måns Zelmerlöw
Måns Petter Albert Sahlén Zelmerlöw (ligikaudne hääldus [ˈmɔns ˈsɛlmɛrˈløːv]; sündinud 13. juunil 1986 Lundis) on Rootsi poplaulja ja telesaatejuht.
2005. aastal saavutas ta Rootsi televõistluse "Idol" teisel hooajal viienda koha. 2006. aastal võitis ta koos Maria Karlssoniga Rootsi telesaate "Tantsud tähtedega" esimese hooaja. Samal aastal mängis ta Danny Zuko rolli muusikalis "Grease". Ta sõlmis Warner Music Groupi M&L Recordsiga plaadilepingu, et avaldada sooloalbum.
Aastatel 2011–2013 oli ta laulufestivali Allsång på Skansen õhtujuht.
2015. aastal võitis ta lauluga "Heroes" Melodifestivaleni ning pääses Rootsit esindama 2015. aasta Eurovisiooni lauluvõistlusel, mille ta samuti võitis.
2016. aasta Eurovisiooni lauluvõistlusel Stockholmis oli ta koos Petra Medega õhtujuht.
Skulberģi mõis
Skulberģi mõis (saksa keeles Kolberg, läti keeles Skulberģu muiža) oli riigimõis Liivimaal Volmari kreisis Väike-Salatsi kihelkonnas. Praegu asub Lätis Valmiera piirkonnas Skaņkalne vallas Skaņkalnes.
Ajalugu
Mõis kujunes ühe adramaa suurest maatükist, mille aastal 1487 omandas Heinrich Kolberg. Aastaks 1590 oli see kujunenud Väike-Salatsi omanike apartemendiks ehk omanike esinduselumaja asukohaks. Sel aastal ostis selle Ruhja pastori Jürgen Lewnhuseni lesk, sündinud Anna Senger. Mõis kuulus aastal 1678 Krister Hornile. Reduktsiooni ajal sai sellest riigimõis.
Mõisa suurus
Bienenstammi andmetel oli mõisa suurus 1816. aastal 4 ja 1/2 adramaad, sellele allus 262 mees- ning 300 naishinge. Aastal 1757 kuulus mõisale 4 ja 1/4 adramaad maad. Aastal 1734 oli mõisal adramaid 3 ja 1/4, aastal 1688 aga 4 ja 1/4. Aastal 1832 oli mõisal adramaid 9 ja 14/20, aastal 1881 aga 7 ja 14/80 adramaad maad mõisale kuuluvate talude valduses.
Jaunmuiža (Skrunda vald)
Jaunmuiža (ka Jaunāmuiža) on küla (vidējciems) Lätis Kuldīga piirkonnas Skrunda vallas.
Küla asub valla lõunaosas. Seal asub raamatukogu.
Asula on tekkinud Jaunā muiža (Neuhof) karjamõisa juurde. Aastail 2009–2021 kuulus küla Skrunda piirkonda.
Seal kasvav tamm ümbermõõduga 4,72 ja kõrgusega 25 meetrit on looduskaitse all.
Aastal 2021 oli külas 265 elanikku.
pisi|tühi|Jaunmuiža
Oparino
Asula asutati 1899.
Klaverimuuseum
Eesti rahvuslik klaverimuuseum on 2005. asutatud sihtasutus. Püsiekspositsiooniga klaverimuuseumi mõtte algataja ja elluviija oli helilooja, muusikapedagoog ja muusikateadlane Alo Põldmäe. Klaverimuuseum sai pillide hoidmiseks ruumid Helme mõisas. Püsiekspositsiooniks sai klaverimuuseum ruumid osaliselt restaureeritud Holdre mõisahoones. Püsiekspositsioon avati 20. juulil 2022. Püsiekspositsioonil on muuseumi sadakonnast eksponaadist eksponeeritud 28 Eesti pillimeistrite ja eesti teadusele ning kultuurile oluliste inimeste mujal valminud pilli.
Oparino
Asulas elab 3911 elanikku (2016).
Klaverimuuseum
Eesti klaverimeistrite pillidest on eksponaatide hulgas Uno Naissoole ja Tõnu Naissoole kuulunud Ernst Hiisi 1930. aastail valminud klaver ning Ivo Linnale kuulunud harmoonium ja mitu tahvelklaverit.
Oparino
Asulas on sündinud Eesti NSV poliitik Valeri Liiv.
Klaverimuuseum
Eksponaatide hulgas on ka Tartu ülikooli rektori Johan Kõpu Beckeri ja Tartu ülikooli professori Harald Kerese Bechsteini klaver.
Klaverimuuseumi filiaalis Luunjas on eksponeeritud 14 instrumenti.
Trelleborg
Trelleborg on linn Rootsis Skåne läänis Läänemere ääres. See on Rootsi lõunapoolseim linn. Trelleborg on Trelleborgi valla keskus.
Trelleborgi on mainitud esimest korda 1257. aastal (Threlæburgh).
1946. aastal sunniti Trelleborgis Rinkaby interneeritute laagris vastavalt Rootsi ja Nõukogude Liidu kokkuleppele 139 lätlast ja 7 eestlast naasma Nõukogude Liitu vene aurikuga Beloostro.
Linnas asub Trelleborgi sadam, mis on üks suuremaid Rootsis.
Inesu Emiko Takeoka
Inesu Emiko Takeoka (jaapani keeles 武岡 イネス 恵美子 Takeoka Inesu Emiko; sündinud 1. mail 1971) on Jaapani endine jalgpallur, ründaja.
Trelleborg
Linnas elab 43 359 elanikku (2015).
Inesu Emiko Takeoka
Koondisekarjäär
Jaapani naiste jalgpallikoondises mängis ta aastatel 1994–1995 3 mängu.
Trelleborg
Linnas tegutsev jalgpalliklubi Trelleborgs FF mängib riigi tugevuselt teises liigas Superettan.
pisi|left|Trelleborgi raekoda
Santa Rosa de la Eminencia
Santa Rosa de la Eminencia on Hispaania krooni poolt 17. sajandil Isla Margaritale La Asunción'i rajatud koloniaalkindlus Venezuelas. Korralduse kindlus rajada andis kuberner Juan Muñoz de Gadea 24. märtsil 1677, peale linna vastu toimunud Prantsuse piraatide rünnakut. Kindlus valmis umbes 1683. aastal. Kindlus asub linna kohal kõrguva künka tipus. Ehitis koosneb kolmest fordist, igaühel kaks bastioni, kaks poolbastioni ja kolm ringmüüri.
Novembrist 1815 kuni jaanuarini 1816 oli kindlus vanglaks Venezuela Iseseisvussõja kangelasele, Luisa Cáceres de Arismendi'le. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Peale Simón Bolívari saabumist saarele 1816. aasta mais, lammutasid lahkuvad hispaanlased kindlus osaliselt. Aastaks 1899 oli sõjavägi kindluse peakorterina (hiljem kasarmuna) kasutusele võtnud. Kindlus kuulutati 1965. aastal rahvuslikuks monumendiks.
Kirjeldus
pisi|Kindluse katus Kindlus asub La Asunción'i kohal kõrguval künkal reservuaari kõrval. Kompleks koosneb kolmest fordist, igaühel kaks bastioni, kaks poolbastioni ja kolm ringmüüri. Lisaks on kindluses kasarmud, kabel ja tsistern.
Ajalugu
pisi|püsti|Kindluse [[bartizan]] Nueva Esparta osariigis Isla Margarita idaosas asuv La Asunción asutati 1562. aastal Pedro González Cervantes de Albornoz'i poolt. Santa Rosa de la Eminencia kindlus rajati 17. sajandil, ehitus algas 24. märtsil 1677 ja lõppes 1683. aasta paiku. Käsu kindlus ehitada andis kuberner Juan Muñoz de Gadea peale Prantsuse piraatide rünnakut La Asunción'ile 1677. aasta alguses. Venezuela iseseisvussõja ajal oli tegemist tähtsa kindlusega.
Novembrist 1815 kuni jaanuarini 1816 hoiti kindluses vangis Venezuela iseseisvussõja kanglast, Luisa Cáceres de Arismendit. Teda vangistanud Hispaania väed lootsid mõjutada tema abikaasat Juan Bautista Arismendit, kes oli saarel Venezuela iseseisvuslaste juht. Iseseisvuslased üritasid kindlust ebaõnnestunult vallutada 1815. aasta detsembris ja järgmise aasta jaanuaris sünnitas Arismendi vanglas lapse. Vanglas valitsenud kohutavate tingimuste tõttu suri laps sünnitusel. Peale Simón Bolívari saabumist saarele 1816. aasta mais, lammutasid hispaanlased kindluse osaliselt ja jätsid siis maha. Aastatel 1818–1821 kindlust parandati ja seda kasutati sõjas iseseisvuslaste suurtükiväe poolt.
Aastal 1830 oli kindlus kasutusel püssirohu ja laskemoona laona ning paar aastat hiljem võeti kasutusele kasarmu ja relvalaona. Aastaks 1899 oli armee selle peakorterina kasutusele võtnud ja peale president Cipriano Castro käsul tehtud remonti 1901. aastal, kasarmuna. Peale president Juan Vicente Gómez'i haigestumist ja surma 1935. aastal jättis armee kindluse maha. Kohalike initsiatiivil muudeti kindlus 1955. aastal sõjamuuseumiks. President Raúl Leoni kuulutas selle 1965. aastal rahvuslikuks monumendiks.
Euroopa Liidu Raudteeamet
Euroopa Liidu Raudteeamet (ERA) on 2004. aasta aprillis asutatud Euroopa Liidu organ, mille eesmärgid on sätestatud Euroopa Parlamendi ja nõukogu määruse 2016/796 artiklis 2.
Cambrin
pisi|Cambrini kirik
Cambrin on vald Põhja-Prantsusmaal Pas-de-Calais' departemangus.
Põllumajandus- ja kergetööstusküla asub u. 8 km Béthune'ist idas ja 29 km Lille'ist edelas, teede D166 ja N41 ristumiskoha ümbruses, väikese Surgeoni jõe kallastel. Cambrini padurad on tiikide ja soode ala, mis külgneb Cuinchy ja Annequini valdadega. Need hõlmavad 22 ha ja on avalikkusele avatud. Seda loodusruumi haldavad Nord'i ja Pas-de-Calais' looduskaitsealad. Soomaana täidab see linna ja selle ümbruskonna vee jaoks olulist ökoloogilist funktsiooni ning aitab vähendada pinnavee reostust. Padurad, mida varem kasutati jahutusvee pumpamiseks Violaines'i elektrijaama, koosnevad suurest metsaga kaetud märgalast. Koht on nii atraktiivne, et külastajatele on loodud avastusrada looduspärandi nautimiseks. Sellel rajal võib jälgida paljusid linnuliike.
pisi|tühi|
George Russell
pisi|2021 George William Russell (sündinud 15. veebruaril 1998) on Suurbritannia Vormel 1 sõitja.
Enne Vormel 1
George Russell sündis King Lynnis Suurbritannias. Tal on vend Benjy ja õde Cara. Russell alustas oma karjääri kardisõidus 2006. aastal, kui ta oli kaheksa-aastane. Kardisõiduga tegeles ka tema vend Benjy, kuid ei olnud nii edukas kui George.
Juba esimestel George Russelli kardispordi aastatel sai selgeks, et ta on tõeline talent. 2009. aastal võitis Russell kardispordis oma esimesed meistritiitlid, tulles Briti tšempioniks. Russell võistles kardispordis kuni 2013. aastani, võites selle aja jooksul mitmesuguseid tiitleid, nii Suurbritannia kui ka Euroopa tasemel.
2014. aastal alustas George Russell sõitmist Formula Renault 2.0 sarjas ning ka Suurbritannia Vormel 4 sarjas. Mõlemas sarjas sai Russell häid tulemusi, isegi võites Suurbritannia Vormel 4 sarja.
2015. ja 2016. aastal võistles George Russell Euroopa F3 sarjas. 2015. aastal saavutas ta kokkuvõttes 6. koha ning 2016. aastal saavutas ta 3. koha.
2017. aastal liikus Russell edasi GP3 sarja. Tegemist oli täieliku läbimurde aastaga Russelli jaoks, sest ta võitis terve sarja väga veenvalt. Hooaja jooksul tõusis Russel 7 korda poodiumile, neist neli korda esimesele kohale. Samuti õnnestus Russellil saada 2017. aastal Mercedese noorsõitjate programmi.
2018. aastal võistles George Russell Vormel 2 sarjas, mis osutus samuti väga edukaks hooajaks. Kuigi Russellil olid vastasteks andekad noorsõitjad nagu Lando Norris, Alexander Albon, Nyck de Vries ja Artjom Markelov, võitis Russell sarja veenvalt. Hooaja lõpuks edestas ta teisel kohal lõpetanud Lando Norrist 68 punktiga ning Hooaja jooksul tõusis Russel 11 korda poodiumile, neist seitse korda esimesele kohale.
2019
Pärast edukat karjääri madalamates programmides liitus Russell 2019. aastaks Williams Vormel 1 tiimiga. Tema tiimikaaslaseks 2019. aasta hooajal oli Robert Kubica. Kuna Williamsi tiimi vormel oli selgelt kõige aeglasem vormel terves sarjas, siis terve hooaja vältel oli Russelli põhikonkurent tema tiimikaaslane.
Oma tiimikaaslast edestas Russell sel hooajal igas kvalifikatsioonis. Sellele vaatamata oli Russell ainuke sõitja, kes ei saanud ühtegi punkti 2019. aasta hooajal.
2020
2020. aasta Vormel 1 hooaeg pidi algama Austraalias Melbourne'is, kuid võidusõit katkestati koroonapandeemia tõttu. Russell sai hooajaks ka uue tiimikaaslase Nicholas Latifi, kelle vastu oli Russell varem võistelnud F2 sarjas.
Hooaeg sai alguse Austria GP-ga, mille Russell pidi katkestama. Russell saavutas Styrian GP kvalifikatsioonis 11. koha, mis oli parim saavutus tema senises karjääris.
Russell asus hooaja jooksul asendama Mercedeses Lewis Hamiltoni, kes oli haigestunud COVID-19 viirusesse. Ta sai kvalifikatsioonis teise koha ning tal oli mitmeid võimalusi võidusõit võita, kuid lõpuks lõpetas ta 9. kohal, teenides oma esimesed F1 sarja punktid.
Hooaja jooksul võitis Russell igas kvalifikatsioonis oma tiimikaaslast teist hooaega järjest ja alustas, arvestades auto kiirust, väga kõrgetelt kohtadelt. Sellega teenis ta endale hüüdnime “Mr. Saturday”, mis viitab tema suurepärastele kvalifikatsiooni tulemustele.
2021
2021. aastal oli Russelli tiimikaaslaseks Nicholas Latifi.
Belgia GP-l õnnestus Russellil kvalifikatsioonis saavutada 2. koht. Võidusõitu oli mitu korda halbade ilmaolude tõttu edasi lükatud ning lõpuks sõideti ainult 2 ringi, mõlemad turvaauto all. Sellele vaatamata sai George Russell esimest korda Vormel 1 poodiumile.
Venemaa GP-l õnnestus Russellil jällegi keerulistes oludes kvalifikatsioonis saavutada 3. koht, kuigi sõidu lõpetas ta 10. kohal.
2022
2022. aasta Vormel 1 hooajal liitub George Russell Mercedese F1 tiimiga, saades endale Valtteri Bottase koha.
Taung
Taung on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas, Suur-Taungi valla halduskeskus.
Linn on saanud nime 18. sajandil elanud kohaliku pealiku Tau järgi. Taung tähendab lõvi kohta.
Taung on tuntud nn. Taungi lapse (Australopithecus africanus) kolju järgi, mis leiti 1924. aasta novembris. Kolju on ligikaudu 2,5 miljonit aastat vana.
Lõuna-Aafrika Vabariigi 2011. aasta rahvaloenduse andmetel oli Taungi elanikest mustanahalisi aafriklasi 98,81%, India või Aasia päritolu inimesi 0,47%, värvilisi 0,42%, valgeid 0,13% ja teisi 0,17%. Tsvana keelt pidas emakeeleks 89,61% inimesi, koosa keelt 2,79%, inglise keelt 1,53%, sotho keelt 1,11%, ndebele keelt 1,04%, suulu keelt 0,96% ja afrikaani keelt 0,61%.
Elnur Hüseynov
pisi|Elnur Hüseynov (2015) Elnur Hüseynov (sündinud 3. märtsil 1987 Aşgabatis, Türkmenistanis) on Aserbaidžaani laulja.
2008. aasta Eurovisiooni lauluvõistlusel esindas ta Aserbaidžaani koos Samir Cavadzadəga.
2015 osales ta Türgi laulusaates "O Ses Türkiye".
2015. aasta Eurovisiooni lauluvõistlusel esindas ta teist korda Aserbaidžaani, esitades laulu "Hour of the Wolf".
Vaskpunane
Vaskpunane ehk vasekarva või vaskpruun on oranži, oranžikaspruuni või punakana kirjeldatav värvitoon, oksüdeerumata puhta vase värvi kuldse varjundiga punakas või punakaskuldne, läikivana ka sooja kollase varjundiga.
Värvuse karakter on pehmelt särav ja soe, sageli seostatud metallikläikega. Värvinimetust võidakse kasutada jume, päevituse või nahavärvuse kirjeldamiseks, samuti juuksevärvuse kohta.
Variatsioonid
Prantsuskeelne värvinimetuste portaal pourpre.com annab vaskpunase (cuivre) vasteks toonivahemiku soojast pruunist punakaspruunini ja punakasbeežini.
Pantone värvitoon 16-1325 Copper on helepruun, 18-1537 Copper Coin on punakaspruun  , 18-1336 Copper Brown on tumedam punakaspruun  , 16-1338 Copper Tan eelmistest kollakam helepruun.
RAL Classic värvikaardi toon 8004 Kupferbraun on soe punakaspruun, metalliktoon 8029 Perlkupfer eelmisest kergelt tumedam.
RAL Design värvivaliku toon 050 50 40 Kupfermetallrot on kergelt punakas helepruun, toon 040 40 60 Kupferrot on  pruunikaspunane.
Kanada Heraldikaameti 2002. aastal kasutusele võetud mittetraditsiooniline heraldiline metall vask on soe helepruun.
Celles (Hainaut)
Celles on prantsuskeelne vald Belgias Valloonia piirkonnas Hainaut' provintsis.
DXF
AutoCAD DXF (Drawing eXchange Format) on CAD-andmete salvestamise failivorming, mille eesmärgiks on jooniste andmete vahetamine erinevate CAD-i programmide vahel.
Celles (Hainaut)
Asulad
Celles jaguneb järgmisteks osavaldadeks, asulateks ja piirkondadeks:
DXF
DXF võeti esimest korda kasutusele 1982. aasta detsembris, AutoCAD-i esimesest täisversioonist. Joonestajatel oli vaja avada AutoCAD-i jooniseid kasutades teisi joonestamise programme. DXF sai loodud eesmärgiga esindada täpselt samu graafilisi andmeid Autodeski omandiõigusega DWG-failivorminguga, et neid oleks võimalik jagada erinevate CAD-i programmide vahel.
Monoliit (arheoloogia)
pisi|Monoliit enne lahtiharutamist pisi|Monoliidi harutamise ehk piltlikult öeldes mikroväljakaevamiste esimene etapp pisi|Monoliidi harutamise teine etapp pisi|Monoliidi harutamise kolmas etapp pisi|Monoliidi harutamise neljas etapp pisi|Monoliit pärast lahtiharutamise lõppu Monoliit arheoloogia kontekstis on teadlikult koos ümbritseva pinnasega üles võetud arheoloogiline leid või leiukogum. Monoliiti toetatakse ülesvõtmisel turvaliselt ning see vajab lõplikku väljapuhastamist laboris.
Vaskpunane
Variatsioonid
Veebivärv Copper on punakas helepruun.
DXF
DXF-failid on populaarsed tööstuses, kus neid kasutatakse CNC pinkide, 3D-printerite, laserlõikuspinkide, vesilõikuspinkide ja paljudele teistele erinevatele arvprogrammjuhtimisega tööpinkidele koodi (näiteks G-koodi) genereerimisel.
Monoliit (arheoloogia)
Mõistest
Mõiste kasutamine jõuab arheoloogiasse 1980. aastate lõpus ja suure tõenäosusega on Eesti arheoloogid mõiste üle võtnud geoloogiast, kus see tähendab ühes tükis pinnase ristlõiget.
DXF
Alates AutoCAD-i versioonist "Release 10", mis väljastati 1988. aasta oktoobris, toetab programm nii ASCII kui ka binaarset DXF-failivormingut. Varasematel versioonidel on tugi ainult ASCII DXF-failivormingule. Binaarse DXF-failivorming nõuab salvestamiseks kuni 25% vähem ruumi, faili kirjutamine ja lugemine on tüüpiliselt viis korda kiirem ning ujukomaarvude täpsus on võrdne DWG-failivormingu omaga. ASCII failivorming on inimloetav ja seda on ka teistel programmidel lihtsam lugeda.
Monoliit (arheoloogia)
Mõistest
Enne sõna "monoliit" kasutuselevõttu tähistati monoliiti kirjeldustega nagu "leid pinnasega", "leid ühes mullaga", "lahti harutamata" ning "nagu maa seest leiti". Esineb ka leiukogumi ühtsusest kõnelevaid väljendeid "kompaktsemad tükid" ja "klimbina kaasa võtma". Monoliidina on tõlgendatud leiukogumit "kõik koos", "kõik see tervik" ja "tervena kaasa viima".
DXF
Faili struktuur
DXF-failivorming on kogu AutoCAD-i joonistusfailis sisalduva informatsiooni esitus märgistatud andmetena. Märgistatud andmed tähendavad seda, et faili iga andmeelemendi ees on täisarv, mida nimetatakse grupikoodiks. Grupikoodi väärtus näitab, millist tüüpi andmeelement sellele järgneb. See väärtus näitab ka selle objektitüübi andmeelemendi tähendust. Peaaegu kõiki joonise kasutaja määratud andmeid on võimalik esitada DXF-failivormingus.
ASCII DXF-faili on võimalik lugeda suvalise tekstiredaktoriga. Põhiline DXF-faili struktuur koosneb järgmistest sektsioonidest.
Monoliit (arheoloogia)
Mõistest
Monoliidi sünonüümina on levinud sõnad "kängar", "orgaanikatomp","leiutomp", "(pinnase)päntsakas", "pinnasepäts" ja "kamakas".
DXF
DXF-failivormingu liidestamine
DXF-vorming teeb lihtsaks failist ainult vajaliku informatsiooni lugemise.
Monoliit (arheoloogia)
Kasutamine
Monoliidi lahtiharutamine kujutab endast piltlikult mikrotasandil arheoloogilist väljakaevamist, mis on täpsust ja kannatlikkust nõudev tegevus. Suure tõenäosusega vajavad monoliidist väljavõetavad loomsed jäänused konserveerimist, kuid enne konserveerimist tuleb sooritada kõik vajalikud analüüsid.
Ajaloost
Siiani Eestis eraldatud monoliidid jäävad tikutopsi suuruse kogumi (Siksälä monoliit 42:2) ja kolmetonnise tervikluustiku vahele (Kukruse VI matus).
Kronoloogiliselt esimene monoliit Eestis on 1936. aastal Rabivere rabast turbalõikamise käigus leitud 17. sajandi lõpu poolenisti mumifitseerunud laip. Tegemist polnud teadliku monoliidi eraldamisega. Toonane muinsuskaitseinspektor Eerik Laid on hiljem kohapeal leiukohta inspekteerinud ning aruandest selgub, et naise surnukeha võeti peaaegu tervena üles (v.a jalalabad, mis olid turbakraavi kaevates lõhutud) ja toimetati rongiga Tartusse uuringutele. Ülesvõetud monoliiti algsel kujul enam ei eksisteeri – luud on maha maetud ning ERM-is on konserveeritud ja säilitatud naise rõivad, mis on tänu rabapinnasele hästi säilinud.
Esimesed teadlikult võetud monoliidid on 1940.–1950. aastate kiviaegsete matuste kaevamised Tamulas ja Valmas. Üks neist on Tamula Roosisaare poisi matus linnuga. Need monoliidid pole algsel kujul tänaseni säilinud.
Veel ühe grupi moodustavad 1950.–1970. aastatel Karja, Tammiku, Loona, Kaberla jt 12.-13. sajandi laibakalmistute matused rohke rõivaid kaunistanud pronksspiraalidest leiuainesega.
Tartu Ülikooli arheoloogiakogus on 33 aastail 2003–2008 Tartus väljapuhastatud ja konserveeritud monoliiti Siksälä kalmest, Tartu Ülikooli deponeeritud TLÜ Ajaloo Instituudist.
Alates 2000. aastatest on monoliite võetud rohkelt. Eraldi väärib esiletõstmist Kukruse kalmistu päästekaevamine 2009–2010. aastatel, kust eraldati ja teisaldati üle 30 monoliidi. Monoliitide võtmise peapõhjus oli talvised olud, mis ei lubanud kohapeal pikalt peentest pronksspiraalidest mustrikatkete ja orgaanika väljapuhastamisega tegeleda. Tuntuim ja enim ajakirjanduses kajastamist leidnud monoliidina võetud leid on nn Kukruse memm (Kukruse luustik VI), mis võeti üles kolmetonnise plokina ja see on seni mastaapseim omataoline ettevõtmine Eestis.
Tekla (täpsustus)
Tekla oli varakristlik pühak, kes arvatavasti oli apostel Pauluse järgija. Tekla võib tähendada ka järgmist:
NGC 3314
NGC 3314 avastas 24. märtsil 1835 John Herschel. Galaktikad asuvad Maast 117 ja 140 miljoni valgusaasta kaugusel ning 1999. aastal avastati, et need ei mõjuta teineteist. Galaktikate unikaalne paigutus võimaldab astronoomidel uurida Maale lähema galaktika (NGC 3314a) tähtedevahelise tolmu omadusi, sest tolm paistab kaugema galaktika (NGC 3314b) taustal tumedana.
Chantal Mouffe
pisi|Chantal Mouffe, 2013 Chantal Mouffe (sündinud 1943 Charlerois Belgias) on Belgiast pärit poliitteoreetik.
Mouffe õppis Louvainis, Pariisis ja Essexis ning on töötanud ülikoolides Euroopas, Põhja-Ameerikas ja Ladina-Ameerikas. 1989–1995 töötas ta Pariisis kolledži College International de Philosophie programmijuhina. Pärast seda on ta olnud Suurbritannias Westminsteri Ülikooli poliitika ja rahvusvaheliste suhete osakonnas poliitilise teooria professor ja juhib sealset demokraatiauuringute keskust (Centre for the Study of Democracy).
Mouffe’i tuntuim teos on Ernesto Laclauga kahasse kirjutatud "Hegemony and Socialist Strategy: Towards a Radical Democratic Politics" (1985). Raamat kuulub diskursusanalüüsi Essexi koolkonda, mis on Gramscist, poststrukturalismist ja identiteediteooriatest mõjutatud postmarksistlik vasakpoolsust radikaalse demokraatia suunas ümber defineeriv poliitilise diskursuse uurimissuund.
Mouffe on pälvinud tähelepanu "deliberatiivse demokraatia" (eriti selle Rawlsi ja Habermasi versioonide) kriitikuna. Alternatiivina pakub ta välja agonistliku pluralismi – Mouffe kutsub üles demokraatiat radikaliseerima. Strateegiaks oleks laiendada demokraatia vabadusel ja võrdsusel põhinevat liberaalset definitsiooni nii, et see hõlmaks ka erinevusi. Mouffe ja Laclau väidavad, et liberaalse ja deliberatiivse demokraatia püüded konsensust saavutada rõhuvad teistsuguseid arvamusi, rasse, klasse, sugusid ja maailmavaateid. Radikaalne demokraatia mitte vaid ei aktsepteeri erinevusi, lahkarvamusi ja antagonisme, vaid ka sõltub nendest. Ehitades demokraatia ümber erinevuste ja eriarvamuste, saab ühiskonnas eksisteerivad rõhuvad võimusuhted avalikuks muuta, misjärel neid saab ka vaidlustada.
Mouffe ja Laclau käisid 2012. aastal Tallinna Ülikooli revolutsioonide teemalises suvekoolis "Revisiting the Revolution: Past, Present, Perspectives" ja esinesid ka avalikul loengul. Loengust jäi kõlama, et poliitikasse oleks vaja rohkem kirge (s.t rahvas peaks poliitikasse kirglikumalt ja isiklikumalt suhtuma) ja parempopulismi kõrvale oleks vaja ka vasakpopulismi. Poliitika peaks ka liikuma eemale keskpaigast – peaks olema selgem vasakpoolsus ja selgem parempoolsus, et oleks, mille vahel valida. Ühes intervjuus on Mouffe öelnud: "Valida tsentris oleva vasakpoolsuse ja tsentris oleva parempoolsuse vahel on peaaegu nagu valida Coca-Cola ja Pepsi-Cola vahel."
Isiklikku
Chantal Mouffe'i elukaaslane oli Argentina poliitikafilosoof Ernesto Laclau.
Eugen von Mickwitz
Eugen(ius) von Mickwitz (7. märts 1837 Pilistvere – 15. august 1925 Tartu) oli baltisaksa päritolu Eesti vaimulik.
Õppis 1848–1856 Tartus gümnaasiumis. Tartu Ülikooli usuteaduskonnas õppis ta aastatel 1856–1860. 1862–1864 töötas ta koduõpetajana Tapiku mõisas Põltsamaa kihelkonnas. Oli prooviaastal Põltsamaa Niguliste koguduses Carl Peter Maurachi juures. Ordineeriti Volmaris 26. augustil 1864 õpetajaks.
Oli 1864–1865 Viljandi praostkonna vikaarõpetaja. 1865–1877 oli Nõo Püha Laurentsiuse koguduse (introdutseeriti ametisse 18. juulil 1865) õpetaja. 1877–1909 oli Pilistvere Andrease koguduse õpetaja. Oli aastal 1891 seitsmeks kuuks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele (õigeusus pettunutele). Jäi 1910. aasta alguses emerituuri, elades 1910–1913 Stuttgardis ja alates 1913 Tartus.
Isiklikku
Tema isa Eugenius von Mickwitz oli Pilistvere Andrease koguduse õpetaja aastatel 1835–1877. Vend Christoph Friedrich Mickwitz oli pastor Tobolskis (1871–1876), Kaarma (1876–1878) ja Vigala Maarja koguduses (1879–1899). Noorem vend Johannes Ernst Mickwitz oli 1879–1881 Tartu Maarja koguduse adjunktpastor, 1881–1893 oli Risti koguduse õpetaja, 1893–1918 oli Viljandi Jaani koguduse õpetaja. Tema poeg Friedrich von Mickwitz oli Alatskivi ja Kodavere Mihkli koguduse (1910–1918), Kolga-Jaani Johannese koguduse (1919) ja Äksi Andrease koguduse (1919–1928) õpetaja.
Karsti lambakoer
Karsti lambakoer on Sloveeniast pärinev koeratõug.
Tõustandardi järgi on Karsti lambakoer on suurepärane karjakoer ja väga hea valvur. Tänapäeval kasutatakse teda rohkem valve- ja kaitsekoerana.
Samas allikas on koera käitumise/iseloomu kohta muuhulgas kirjas: "Heatahtliku olemusega, julge ja valvas, olemata kuri; oma peremehe suhtes väga andunud; mõõdukalt elava temperamendiga."
Papioru oja
Papioru oja on oja Sakala kõrgustiku põhjaosas, Viljandi maakonnas Põhja-Sakala vallas, Luha oja vasakpoolne lisajõgi.
Glaudina
Lõuna-Aafrika Vabariigi 2011. aasta rahvaloenduse andmetel oli Glaudina elanikest mustanahalisi aafriklasi 93,29%, värvilisi 2,91%, valgeid 2,62%, India või Aasia päritolu inimesi 0,80% ja teisi 0,38%. Tsvana keelt pidas emakeeleks 88,01% inimesi, afrikaani keelt 3,21%, sotho keelt 2,74%, inglise keelt 2,28%, ndebele keelt 1,22% ja koosa keelt 1,01%.
Kivimi modaalne mineraloogiline koostis
Kivimi modaalne mineraloogiline koostis on magmakivimi tegelik (reaalne) mineraloogiline koostis, mida vastandatakse normatiivsele mineraloogilisele koostisele.
Modaalset mineraloogilist koostist väljendatakse kaaluprotsentides.
Kivimite klassifikatsioon peaks põhinema valdavalt modaalsel mineraloogilisel koostisel, kui see ei ole saavutatav, siis keemilisel koostisel. Kui modaalset mineraloogilist koostist on võimalik määrata, siis selliste magmakivimite klassifitseerimiseks kasutatakse QAPF-diagrammi.
Minako Takashima
Koondisekarjäär
Jaapani naiste jalgpallikoondises mängis ta aastal 1994 1 mängu.
Anders Nygren
pisi Anders Theodor Samuel Nygren (15. november 1890 Göteborg – 20. oktoober 1978 Lund) oli rootsi luterlik teoloog ja vaimulik, Lundi Ülikooli süstemaatilise teoloogia professor 1924. aastast, Rootsi Kiriku Lundi piiskop 1949–1958. Tema peoteos on "Eros och Agape" (1930, 1936).
Nygren ja Gustaf Aulén kuulusid Lundi teoloogiaks nimetatavasse koolkonda.
Briede mõis
Briede mõis (saksa keeles Wredenhof, läti keeles Briedes muiža) oli rüütlimõis (fideikomiss) Liivimaal Volmari kreisis Astijärve kihelkonnas. Nüüdisaegse haldusjaotuse järgi asub mõisasüda Valmiera piirkonnas Burtnieki vallas Briedese külas.
Ajalugu
Mõisa maad kujunesid osaliselt Wolter von Plettenbergi poolt aastal 1518 Nicolaus Hagenile (või siis Claus Hagetolkile) läänistatud maadest. Ülejäänud maad ostis ta samal aastal Johann Kulelt. Omaniku surma järel läänistas Wilhelm Fürstenberg mõisa aastal 1559 Caspar Wredele, ent juba samal aastal sai selle omanikuks Caspari poeg Heinrich. Aastal 1685 müüs Gustav Johann Wrede mõisa 4000 taalri eest Nicolaus Priaudale. Aastal 1756 ostis tema pojalt Carl Gustav von Priaudalt 23 000 taalri eest mõisa kindralfeldmarssal Pjotr Rumjantsev-Zadunaiski. Aastal 1806 ostis Theodor Heinrich von Schroeder tema pojalt kogusumma 489 120 rubla eest Briede, Astijärve, Seķi, Rūte, Zvārte, Ēķini, Dūre ja Pučurga mõisad.
Mõisa suurus
Bienenstammi andmetel oli mõisa suurus 1816. aastal 4 ja 1/4 adramaad, sellele allus 94 mees- ning 99 naishinge. Aastal 1641 oli mõisa suurus kolm adramaad, aastal 1688 aga 4 ja 3/8 adramaad. Aastal 1734 oli adramaid 2 ja 3/4, aastal 1757 aga 4 ja 1/4. Aastal 1823 oli mõisa suurus 2 ja 11/20 adramaad. Aastal 1832 oli mõisal adramaid 2 ja 13/20, aastal 1881 aga 2 ja 24/80, lisaks allus mõisale 2 ja 16/80 adramaad mõisadele kuuluvate talude valduses.
1920. aasta agraarreformi ajal oli mõisa suurus 317 hektarit.
Karjamõisad
Aastal 1816 kuulus mõisale üks karjamõis: Skulte.
Ojapera oja
Ojapera oja (ka Kolga oja) on oja Sakala kõrgustiku lääneosas, Viljandi maakonnas Viljandi ja Põhja-Sakala vallas, Kõpu jõe parempoolne lisajõgi.
Ojapera oja pikkus on 10 km, valgla pindala 11,8 km², langus 50 m ja lang 5 m/km. Oja saab alguse 80,5 m kõrgusel Tõrreküla külas ning suubub Vanaveski külas 30,5 m kõrgusel paremalt poolt Kõpu jõkke 4,9 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.
Wiedemanni fond
Wiedemanni fond on Eesti Rahvuskultuuri Fondi (ERKF) allfond, mille asutasid Ferdinand Johann Wiedemanni keeleauhinna laureaadid eesmärgiga toetada eesti keele õpet ja rahvuslikku kasvatust.
Wiedemanni fond asutati 4. detsembril 2005, mil Eesti Rahvuskultuuri Fondi nõukogu esimees Eri Klas ja tollal elus olnud Ferdinand Johann Wiedemanni keeleauhinna laureaatide nimel Tiiu Erelt allkirjastasid Wiedemanni fondi asutamise lepingu. Hiljem on fondiga liitunud kõik edasised auhinnasaajad. Fondi asutajad olid Nikolai Baturin, Tiiu Erelt, Mati Hint, Rudolf Karelson, Eduard Leppik, Uno Liivaku, Viivi Maanso, Uno Mereste, Lennart Meri, Mari Must, Valdek Pall, Juhan Peegel, Huno Rätsep, Ellen Uuspõld, Helju Vals, Ülle Viks ja Haldur Õim. Hiljem on fondiga liitunud Mati Erelt, Ain Kaalep, Valve-Liivi Kingisepp, Ilse Lehiste, Heldur Niit, Kristiina Ross, Mari Tarand, Tiit-Rein Viitso, Arvo Krikmann, Leelo Tungal, Uno Laur, Marja Kallasmaa, Reet Kasik, Krista Kerge ja Helle Metslang.
Wiedemanni fond on stipendiumiga toetanud rahvapärimust, noorte kirjandustegevust, eesti keele õpinguid kõrgkoolis, eesti keele uurijaid, eesti keele riigieksami arendust ja emakeeleõpetajaid. Stipendiumi saamise taotlused vaatab üle halduskogu.
Kalviai
Kalviai (žemaidi Kalvē) on küla Leedus Skuodase rajoonis Lenkimai vallas Šventoji jõe kaldal.
Osaliselt ulatub külla Natura 2000 ala Večiai mets.
Küla lähistele jääb Kalviai linnamägi, mida kutsutakse ka Pilaleks. Linnus oli kasutusel esimesel aastatuhandel ja teise aastatuhande alguses. Linnuseõue pindala on 58x50 meetrit. Seda ümbritseb 108 meetri pikkune, ühe meetri kõrgune ja 5-8 meetri laiune vall. Linnamäe nõlvad on ligi viie meetri kõrgused. Lõuna, lääne ja loodeküljel piirab linnust kolm meetrit lai ja poolteist meetrit sügav vallikraav. Vallikraavi taga, lõunaküljel aga esimese valli ees, asub teine vall, mil laiust neli ja kõrgust 0,4 meetrit. Seal, kus vallikraavi taga teine vall on, on selle ees teine vallikraav, mil laiust neli ja sügavust pool meetrit; vallikraavid on omavahel ühendatud.
Jaunmuiža (Dundaga vald)
Jaunmuiža on küla (mazciems) Kuramaal Lätis Talsi piirkonna Dundaga vallas. Küla asub Zilije kalni Šlītere nõlval. Jaunmuiža jääb valla keskusest Dundagast 12 ja Riiast 154 kilomeetri kaugusele. Küla on kujunenud endise Jaunmuiža karjamõisa (Neuhof) juurde.
Külas kasvab looduskaitsealune mänd ümbermõõduga 2,47 meetrit.
Aastail 2009-2021 kuulus küla Dundaga piirkonda.
Lepikeste
Lepikeste oli küla Põlvamaal. Küla jääb tänapäeval Suure-Veerksu küla alale. Kihelkondlikult kuulus küla Räpina kihelkonda. Küla kaotati 1970. aastatel.
Liismiti
Liismiti oli küla Põlvamaal. Küla jääb tänapäeval Sõreste küla alale. Kihelkondlikult kuulus küla Kanepi kihelkonda.
Veitai
Veitai (žemaidi Veitā) on küla Leedus Skuodase rajoonis Lenkimai vallas.
Teise maailmasõja järel tegutsesid külas Leedu metsavennad.
Semjon Ginsburg
Semjon Ginsburg (sündinud 14. veebruaril 1930 Vitebski oblastis) on Eesti kontrabassimängija.
Ivanivtsi (Litõni rajoon)
Ivanivtsi (ukraina Іванівці) on küla Ukrainas Vinnõtsja oblastis Litõni rajoonis. Elanike arv on 322. Pindala on 0,117 km².
Semjon Ginsburg
Muusikaõpinguid alustas Mogiljovi laste muusikakoolis ja pärast sõjaväeteenistust Eestis, jätkas juba kontrabassimängu õppimist TRK-s, mille kontrabassiklassi lõpetas 1960. Aastal Vladimir Luhti juures.
Mängis 1957–1990 ERSO-s.
Pärast pensionile jäämist elab Iisraelis.
Ukraina Peaprokuröri Kantselei
Ukraina Peaprokuröri Kantselei (ukraina keeles Офіс Генерального прокурора) on Ukraina prokuratuuri keskne ametiasutus, mis alustas tööd 2. jaanuaril 2020.
Etsuko Tahara
Etsuko Tahara (jaapani keeles 田原 悦子 Tahara Etsuko) on Jaapani endine jalgpallur, ründaja.
Koondisekarjäär
Jaapani naiste jalgpallikoondises mängis ta aastal 1994 1 mängu.
Ilmar Mändmets
Ilmar Mändmets (30. aprill 1944 Mõisaküla – 6. detsember 2015) oli eesti põllumajandusjuht ja riigitegelane.
Ta lõpetas aastal 1962 Mõisaküla Keskkooli, aastal 1970 agronoomina Eesti Põllumajanduse Akadeemia ning aastal 1992 välismajanduse ökonomistina Tartu Ülikooli.
Ta töötas aastatel 1970–1972 Olustvere sovhoostehnikumis peaagronoomina; 1972–1974 oli ta samas parteialgorganisatsiooni sekretär. Aastatel 1974–1976 oli ta Eesti Põllumajanduse Akadeemias aianduse ja entomoloogia kateedri õppejõud. Aastatel 1976–1977 oli ta Viljandi näidissovhoosi Puiatu osakonna juhataja, 1977–1981 "Lembitu" kolhoosi juhatuse esimees.
Aastatel 1981–1990 oli ta Viljandi näidissovhoosi direktor, 1990–1992 Heimtali kolhoosi juhatuse esimees. Aastatel 1993–1995 oli ta Eesti Vabariigi delegatsiooni asendusliige Euroopa Nõukogus, Euroopa Nõukogu Majanduse ja Arengu Komitees ning Euroopa Nõukogu Põllumajanduse ja Maaelu Arengu Komitee liige.
Aastatel 1995–1997 oli ta Tiit Vähi teises ja kolmandas valitsuses põllumajandusminister.
1992. aasta Riigikogu valimistel sai ta (valimisliidu "Kindel Kodu" ridades) 2747 häält ning osutus valituks; 1995. aasta Riigikogu valimistel sai ta (valimisliidu "Koonderakond ja Maarahva Ühendus" ridades) 2506 häält ning osutus valituks. 1999. aasta Riigikogu valimistel sai ta (Mõõdukate ridades) 421 häält ega osutunud valituks.
Jaunāmuiža (Zvārtava vald)
Jaunāmuiža on küla (mazciems) Lätis Valka piirkonnas Zvārtava vallas. Küla asub Eesti piiri ääres Koiva jõe kaldal, valla keskusest Stepist 5,6, piirkonna keskusest Valkast 39,1 ja Riiast 166,7 kilomeetri kaugusel.
Küla on kujunenud endise Jaunāmuiža mõisa (Adsel-Neuhof) keskuse juurde. Külas kasvav tamm ümbermõõduga 4.52 m on looduskaitse all.
Mažeikiai vald
Mažeikiai vald (leedu keeles Mažeikių apylinkės seniūnija) on 2. järgu haldusüksus (vald) Leedus Mažeikiai rajooni territooriumil. Vald asub Mažeikiai ümbruskonnas.
Valla pindala on 101 km². 2011. aasta seisuga elas seal 3193 inimest. Valla keskuseks on Mažeikiai linn, mis aga valla koosseisu ei kuulu. Vallamaja aadress on Stoties g. 18. Vallavanem on Vidmantas Kesminas.
Progress ja vaesus
pisi|1881. aastal avaldatud teose tiitelleht "Progress ja vaesus" (originaalpealkiri "Progress and Poverty") on majandusteadlase Henry George'i raamat, mis esmakordselt avaldati 1879. aastal.
Raamat uurib, miks vaesus kaasneb majandusliku ja tehnoloogilise progressiga ning miks majandused näitavad tsüklilist tõusu ja langust. George toetab radikaalset lahendust, mis keskendub majandusüüri kogumisele loodusvaradelt ja maakinnistutelt.
Raamat müüs mitu miljonit koopiat, saades üheks kõige rohkem müüdud raamatuks 1800. aastate lõpus. See innustas ideoloogiat, mida nüüd tuntakse kui "Georgism".
Francis Gary Powers
Francis Gary Powers (17. august 1929 Jenkins, Kentucky – 1. august 1977 Los Angelese maakond, California) oli USA sõjaväelane ja lendur. Ta sai maailmas tuntuks, kui ta 1960. aastal CIA ülesandel luurelennul olles Nõukogude Liidu territooriumi kohal alla tulistati.
U-2 intsident
Powers lahkus 1956. aastal kapteni auastmes õhujõududest, tema uueks tööks sai lendamine, mis oli seotud CIA U-2 programmiga. Luurelennuki U-2 piloodid sooritasid luurelende vaenulike riikide, sealhulgas NSV Liidu õhuruumis. Piloodid lendasid 21,3 kilomeetri kõrgusel ja see oli kaua aega selline kõrgus, kuhu Nõukogude Liidu õhutõrje ei ulatunud. Nõukogude juhtkond oli neist lendudest teadlik alates 1956. aastast, kuid kuni 1960. aastani polnud Nõukogude Liidul võimalik selliseid luurelende takistada.
1960. aasta 1. mail algas Peshawarist, Pakistanist järjekordne USA luurelend NSV Liidu territooriumi kohale. Samal päeval tulistati luurelennuk Sverdlovski kohal alla. Powersil jäi lennuki enesehävitusmehhanism käivitamata, seetõttu said Nõukogude erialaspetsialistid lennuki rususid uurida, kuna allakukkunud lennuk jäi raketitabamuse järel suhteliselt terveks. Powers võeti vangi.
Kui USA valitsus sai teada, et luurelennuk jäi Nõukogude Liidu kohal kadunuks, üritati asja kinni mätsida. Meediale teatati, et "ilmavaatluslennuk" oli tehniliste probleemide tõttu Nõukogude Liidu kohal kadunuks jäänud. Kinnimätsimiskatse põhjustas asjaolu, et CIA ametnikud ei olnud kindlad, et Nõukogude Liit oli teadlik lennuki tegelikust ülesandest ja et selle piloot on elus. KGB "kuulas" Powersit mitu kuud üle, mille järel Powers esitas avaliku ülestunnistuse ja vabanduse. Lendur mõisteti kümneks aastaks vangi, hiljem vahetas Nõukogude Liit Powersi ja ühe USA kasuks luuranud inimese 1962. aastal spioonide vahetuse käigus Rudolf Abeli vastu välja.
Intsidendi järel
Kodumaal ootas Powersit jahe vastuvõtt. Teda kritiseeriti, sest ta polnud lennuki enesehävitusmehhanismi käivitanud ja lasi end elusana kinni võtta. Lisaks ülekuulamistele CIA-s, Lockheedis ja riigi õhujõududes pidi Powers selgitusi andma ka senati uurimiskomiteele. Uurimise tulemusel otsustati, et Powers oli tegutsenud õigesti ega olnud saladusi Nõukogude Liidule reetnud.
Aastatel 1963–1970 töötas ta Lockheedi katselendurina, kuni Lockheed ta 1970. aastal vallandas. Kuigi Powersi vallandamise tegelik põhjus pole teada, arvatakse, et ta vallandati U-2 intsidendi kohta raamatu kirjutamise pärast, kus seadis CIA halba valgusesse. Pärast Lockheedist vallandamist, asus mees tööle uudistehelikopteri piloodina.
Surm
1. augustil 1977 oli Powers helikopteriga kajastamas uudist maastikupõlengutest Santa Barbara maakonnas. Ootamatult sai kopteril lennus kütus otsa, mille järel see alla kukkus. NTSB raporti järgi üritas Powers hädamaanduda, aga märkas liiga hilja maandumiseks valitud kohas lapsi mängimas. Powers üritas kopterit mujale juhtida, kuid enne uue maandumispaiga leidmist sai kõrgus otsa, helikopter purunes täielikult, piloot sai silmapilkselt surma. Kui Powers oleks maandunud algselt plaanitud kohta, oleks ta tõenäoliselt ellu jäänud.
Francis Gary Powers maeti Arlingtoni riiklikule kalmistule.
VHDL
pisi|VHDL-i [[summaatori lähtekood]]